钦定古今图书集成/明伦汇编/人事典/第105卷 > 《迷神引》〈贬玉溪对江山作〉晁补之
## 钦定古今图书集成/明伦汇编/人事典/第105卷 > 《迷神引》〈贬玉溪对江山作〉晁补之

黯黯青山红日暮，浩浩大江东注。馀霞散绮，回向烟
波路。使人愁，长安远，在何处。几点渔灯小，迷近坞。一
片客帆低，傍前浦。　暗想平生，自悔儒冠误。觉阮途
穷，归心阻。断魂萦目，一千里、伤平楚。怪《竹枝歌》，声声
怨，为谁苦。猿鸟一时啼，惊岛屿。烛暗不成眠，听津鼓。